stanford-oval/wikipedia huggingface dataset:
טרנאטה
אוכלוסייה

בסוף שנת 2015 התגוררו באי 202,262 תושבים, מרביתם בעיר טרנאטה, המרכז המסחרי של מחוז מאלוקו צפון, שעד 4 באוגוסט 2010 שימשה גם כבירתו (מתאריך זה משמשת העיירה הקטנה סופיפי – Sofifi – שבחופו המערבי של הלמהרה כבירת המחוז). התושבים הם ממוצא מלאי, מרביתם מוסלמים (98%) ומיעוטם נוצרים (2%), תוצאה של חילופי האוכלוסייה בין טרנאטה והלמהרה בעקבות המהומות של 1999–2000.
חלק מהתושבים בטרנאטה מדברים שפה מקומית המכונה "שפת טרנאטה", שבניגוד למרבית השפות באינדונזיה אינה שייכת למשפחת השפות האוסטרונזיות, אלא לשפות פפואניות. היא ככל הנראה קשורה לשפות אותם דוברים באזור חצי האי ראש הציפור בגינאה החדשה. שפה זו נמצאת בנסיגה, כאשר רוב התושבים דוברים ניב של מלאית המכונה "מלאית של טרנאטה" (Ternate Malay) ששימשה במקור לתקשורת עם הסוחרים שהגיעו לאי והפכה לשפת אם. חלק מהתושבים דוברים אינדונזית.
התושבים מגדלים אורז, תירס, קפה, פלפל, אגוז מוסקט, פירות וכן את דקל הסאגו. אף שעושרו של האי בעבר בא מייצוא תבלין הציפורן, מייצא האי כיום בעיקר קופרה ואגוז מוסקט.
חלוקה אדמיניסטרטיבית

האי ושבעה איים סביבו (ארבעה מהם מאוכלסים ושלושה בלתי מאוכלסים) שייכים למועצה העירונית (kotamadya) "קוֹטֶה טרנאטה" (Kota Ternate - העיר טרנאטה). המועצה שייכת למחוז מאלוקו צפון ומחולקת לשמונה אזורי משנה (kecamatan), מתוכם חמישה באי טרנאטה:
"פולאו טרנאטה" (Pulau Ternate – "האי טרנאטה") – שטחו 37.23 קמ"ר, והוא מקיף את אזור החוף של האי מצפון-מזרח ועד דרום-מזרח
"טרנאטה אוטארה" (Ternate Utara - "טרנאטה צפון") – שטחו 14.38 קמ"ר, קטע החוף הצפון-מזרחי
"טרנאטה טנגה" (Ternate Tengah - "טרנאטה מרכז") – שטחו 10.85 קמ"ר, מרכז החוף המזרחי
"טרנאטה דרום" (Ternate Selatan – "טרנאטה דרום") – שטחו 16.98 קמ"ר קטע החוף הדרום-מזרחי
"הוטן לינדונג" (Hutan Lindung – "יערות מוגנים") – שטחו 22.05 קמ"ר, מרכז האי כולל הר הגעש גמאלמה
תחבורה

בחוף הצפון-מזרחי של האי, כ-5 קילומטרים ממרכז העיר טרנאטה, פועל נמל התעופה "סולטאן באבולה" (Bandara Sultan Babullah)‏ (0°49′53″N 127°22′52″E﻿ / ﻿0.83141°N 127.381°E﻿ / 0.83141; 127.381), קוד יאט"א TTE. נמל התעופה קרוי על שם הסולטאן שלחם בהצלחה כנגד הפורטוגזים בסוף המאה ה-17. בנמל התעופה פועלות כמה חברות תעופה פנים-אינדונזיות (Garuda ,Sriwijaya ,Wings ו-Expressair) ויוצאות ממנו טיסות סדירות למקאסאר, למאנדאו, לאמבון ולג'קרטה.
אל האי ניתן להגיע גם בדרך הים באמצעות חברת הספנות הלאומית של אינדונזיה (Pelni). קו סדיר היוצא מביטונג בצפון סולאווסי בדרכו לסורונג במחוז פפואה המערבית באי גינאה החדשה עובר פעם בשבוע בכל כיוון באי. בנוסף יש ספינות נוסעים קטנות יותר המגיעות לאי פעמיים עד שלוש בשבוע ממנאדו בירת סולאווסי בדרכן לאיי סולה בצפון מאלוקו. פעמיים בשבוע מגיעה גם מעבורת מביטונג לטרנאטה.
סביב האי כביש טבעתי המקשר בין העיר טרנאטה ליישובים סביב החוף. את התחבורה הציבורית מספקים מוניות שירות בנות שלושה גלגלים (המכונות bemo) או אופנועים (המכונים ojek).
העיר טרנאטה

העיר טרנאטה (Kota Ternate) משתרעת על חופו המזרחי של האי לאורך 10 קילומטרים, משדה התעופה ועד נמל בסטיונג (Bastiong). המרכז המסחרי של העיר משתרע ברצועה של 2 קילומטרים מתחנת האוטובוס שליד מבצר אוראניה (Benteng Oranye) ועד נמל אחמד יאני (Ahmad Yani) שבו עוגנות הספינות של Pelni. אתרי התיירות העיקריים בעיר הם ארמון הסולטאן, שנבנה ב-1796 ומשמש חלקית כמוזיאון, ומבצר אוראניה, שנבנה על ידי ההולנדים בשנת 1607 ושימש כמטה חברת הודו המזרחית ההולנדית עד 1619, מועד הקמת בטאוויה על חורבות ג'איאקתרא (כיום ג'קרטה) בידי ההולנדים.
ראו גם

היסטוריה של אינדונזיה
לקריאה נוספת

Andaya, Leonard (1993). The world of Maluku: eastern Indonesia in the early modern period. Honolulu: University of Hawaii Press.
Cribb, Robert (2000). Historical atlas of Indonesia. Surrey: Curson. ISBN 0-7007-0985-1.
Hanna, Willard Anderson and Des Alwi (1990). Turbulent times past in Ternate and Tidore. Banda Naira: Yayasan Warisan dan Budaya.
H. Scheel, Gerhard Jaschke, H. Braun, W M Halle, T Koszinowski, Bertold Spuler, Frank Ronald Charles Bagley, H Kdhler, The Muslim world: a historical survey. Modern times, Volume 4 Translated by Frank Ronald Charles Bagley, Brill Archive, 1981 ISBN 9004061967 Pages 267-277
Christopher R. Duncan, Violence and Vengeance: Religious Conflict and Its Aftermath in Eastern Indonesia, Cornell University Press, 2013, ISBN 9780801469091
Leah Dunn, John Braithwaite, Valerie Braithwaite, Michael Cookson, Anomie and Violence: Non-truth and Reconciliation in Indonesian Peacebuilding, ANU E Press, 2010, ISBN 9781921666230
Gerry van Klinken, Communal Violence and Democratization in Indonesia: Small Town Wars, Routledge, 2007, ISBN 9781134115334
סרט פנטזיה

אילוסטרציה גנרית המדגימה מראה טיפוסי של סרטים בסוגת סרטי הפנטזיה אשר נוצרה באמצעות תוכנת אומנות בינה מלאכותית
אילוסטרציה גנרית המדגימה מראה טיפוסי נוסף של סרטים בסוגת סרטי הפנטזיה אשר נוצרה באמצעות תוכנת אומנות בינה מלאכותית
ז'אנר סרטי הפנטזיה הוא ז'אנר קולנועי אשר מאופיין בכך שהוא מכיל אלמנט כלשהו של פנטזיה, קלוש ככל שיהיה. חלק מסרטי הפנטזיה עוסקים באופן מינימלי באלמנט הפנטזיה בסרט, בעוד שסרטים אחרים בז'אנר, אשר לרוב מזוהים יותר עם הז'אנר, עוסקים בין היתר בקוסמות, הרפתקאות יוצאות דופן החורגות מגבולות המציאות, עולמות פנטזיה אקזוטיים פרי הדמיון, אירועים על-טבעיים, וכמו גם דמויות או יצורים מיתיים פרי הדמיון. לעיתים גם סרטים בז'אנרים אחרים - כמו אימה, מדע בדיוני וסרטי גיבורי-על - עשויים להיות מסווגים גם כסרטי פנטזיה.
במאים ויוצרי קולנוע בולטים

במאים בולטים בז'אנר סרטי הפנטזיה כוללים בין היתר את:
פיטר ג'קסון - נודע במיוחד בזכות העיבודים הקולנועיים שלו לסדרת ספרי "שר הטבעות" ו"ההוביט" מאת ג'. ר. ר. טולקין אשר הציבו סטנדרטים גבוהים במיוחד להפקות של סרטי פנטזיה אפים.
הייאו מיאזאקי - נודע במיוחד בזכות סרטי הפנטזיה המונפשים אותם יצר בסטודיו ג'יבלי, ובמיוחד הסרטים "המסע המופלא" ו"הנסיכה מונונוקי" אשר זכו להערכה עולמית ניכרת.
ג'ורג' לוקאס - היוצר של הזיכיון האייקוני "מלחמת הכוכבים" אשר חולל מהפכה בז'אנר על ידי שילוב אלמנטים של אופרת חלל יחד עם אפקטים מיוחדים פורצי דרך.
היסטוריה > 1900 עד סוף שנות ה-20 של המאה ה-20

בעידן הסרטים האילמים, סרטי הפנטזיה המוקדמים ביותר היו אלו שהופקו על ידי יוצר הסרטים הצרפתי ז'ורז' מלייס החל משנת 1903. המפורסם שבהם היה הסרט "מסע אל הירח" משנת 1902. בתור הזהב של הסרטים האילמים (1918–1926) סרטי הפנטזיה הבולטים ביותר היו הסרט "הגנב מבגדד" של דאגלס פיירבנקס שיצא לאקרנים ב-1924, הסרט "Die Nibelungen" של פריץ לאנג שיצא לאקרנים ב-1924, והסרט "Destiny" שיצא לאקרנים ב-1921. סרטים בולטים נוספים בז'אנר היו הסרט "Phantom" של פרידריך וילהלם מורנאו, "Tarzan of the Apes" בכיכובו של אלמו לינקולן, ו-"The Sorrows of Satan" מאת ד. וו. גריפית'.
היסטוריה > שנות ה-30 של המאה ה-20

במהלך תקופה זו הסרט המדבר החליף את הסרט האילם. סרטי פנטזיה פופולריים במיוחד במהלך העשור כללו את "שלגיה ושבעת הגמדים" שיצא לאקרנים בשנת 1937 ו"הקוסם מארץ עוץ" שיצא לאקרנים בשנת 1939. כמו כן, סרט פנטזיה בולט נוסף באותו העשור היה הסרט האיקוני "קינג קונג" שיצא לאקרנים בשנת 1933. עלילת הסרט "אופק אבוד" של הבמאי פרנק קפרה, אשר יצא לאקרנים בשנת 1937, התרחשה בממלכת הפנטזיה שנגרי-לה בה התושבים באורח קסם אף פעם לא מזדקנים. סרטי פנטזיה ראויים לציון אחרים מהעשור כוללים את "טרזן מלך הקופים" שיצא לאקרנים בשנת 1932, בו כיכב ג'וני וייסמילר, ואשר הוביל להפקה של סרטים רבים המבוססים על רומני פנטזיה-הרפתקאות מאת אדגר רייס בורוז. בשנת 1932 יצא לאקרנים הסרט "המומיה" של אולפני יוניברסל אשר שילב אימה עם פנטזיה. סרטי פנטזיה מעט יותר קלילים וקומיים מהעשור כללו בין היתר סרטים כמו "Death Takes a Holiday" משנת 1934 בו פרדריק מארץ' מגלם את מלאך המוות אשר עובר לגוף אנושי במטרה לחוות את החיים בכדור הארץ במשך שלושה ימים, והסרט "Topper" משנת 1937 בו גבר נרדף על ידי שתי רוחות רפאים חביבות אשר מנסות לגרום לחייו להיות מעט יותר מרגשים.
היסטוריה > שנות ה-40 של המאה ה-20

בשנות ה-40 יצאו לאקרנים בין היתר סרטי הפנטזיה בצבע שהופקו על ידי אלכסנדר קורדה, כולל "הגנב מבגדאד" שיצא לאקרנים ב-1940, והסרט "ספר הג'ונגל"(אנ') שיצא לאקרנים ב-1942. בשנת 1946, העיבוד הקולנועי של ז'אן קוקטו ליפה והחיה זכה לשבחים רבים על כך שהוא הצליח לשלב היטב אלמנטים סוריאליסטיים ועל כך שהוא היה סרט אגדות פורץ דרך.
היסטוריה > שנות ה-50 של המאה ה-20

בשנות ה-50 יצאו לאקרנים מספר סרטי פנטזיה בולטים, כולל הסרט "Darby O'Gill and the Little People" והסרט "The 5,000 Fingers of Dr. T" אשר נוצר על בסיס תסרט מאת דוקטור סוס. בשנת 1950 יצא לאקרנים גם סרטו של ז'אן קוקטו "אורפיאוס", השני בטרילוגיית סרטים שמבוססים על המיתולוגיה היוונית וניתן גם לסווגם כסרטי פנטזיה. בנוסף, בשנת 1953 יצא לאקרנים גם סרט הפנטזיה "אוגטסו מונוגטרי" של הבמאי היפני קנג'י מיזוגוצ'י אשר עוסק ברוחות רפאים.
סרטים בולטים נוספים שיצאו לאקרנים במהלך העשור ואשר ניתן גם לסווג כסרטי פנטזיה כוללים בין היתר את הסרטים "הארווי", שיצא לאקרנים בשנת 1950, ויצירת המופת של אינגמר ברגמן משנת 1957 "החותם השביעי". כמו כן בשנת 1951 יצא לאקרנים גם סרט הפנטזיה המונפש של אולפני וולט דיסני "עליסה בארץ הפלאות".
במהלך העשור יצאו לאקרנים גם מספר סרטי פנטזיה בתקציב נמוך המבוססים על המיתולוגיה היוונית או על המיתולוגיה הערבית כמו הסרט "המסע השביעי של סינבאד" אשר יצא לאקרנים בשנת 1958.
היסטוריה > שנות ה-60 של המאה ה-20

במהלך העשור יצאו לאקרנים מספר סרטי פנטזיה של הבמאי ריי האריהאוזן בהם "Jason and the Argonauts" שיצא לאקרנים ב-1963 והכיל אנימציית סטופ מושן, וכמו גם הסרט "אי התעלומות" שיצא לאקרנים ב-1961, הסרט "מיליון שנים לפני הספירה" משנת 1966 בו כיכבה רקל וולש, והסרט "העמק של גואנגי" משנת 1969.
סרט הפנטזיה המוזיקלי מרי פופינס יצא לאקרנים ב-1964. בשנת 1968 יצא לאקרנים הסרט "צ'יטי צ'יטי בנג בנג" המבוסס על ספר ילדים מאת איאן פלמינג ותסריט מאת רואלד דאל.
היסטוריה > שנות ה-70 של המאה ה-20

שתיים מסרטי הפנטזיה הפופולריים ביותר במהלך העשור היו הסרטים "המיטה המעופפת", שיצא לאקרנים בשנת 1971, והסרט "וילי וונקה ומפעל השוקולד" שיצא לאקרנים גם הוא בשנת 1971.
סרטי פנטזיה בולטים נוספים שיצאו במהלך העשור כוללים בין היתר את:
חוות הקסמים (1973)
מלחמת הכוכבים - פרק 4: תקווה חדשה (1977)
ההוביט (1977)
שר הטבעות (1978)
השמיים יכולים לחכות (1978)
היסטוריה > שנות ה-80 של המאה ה-20

תחילת העשור סרטי הפנטזיה אופיינו ספינים חדשים למיתולוגיות נודעות עם סרטים כמו התנגשות הטיטאנים, אקסקליבר, סרטו של רידלי סקוט "אגדה" משנת 1985 וטרילוגיית סרטי הפנטזיה של טרי גיליאם שיצא לאקרנים בשנים 1981 עד 1986 (שודדי הזמן, ברזיל, והרפתקאות הברון מינכהאוזן) אשר כללו אלמנטים סוריאליסטיים ועלילות מעוררות מחשבה. ההצלחה לה זכתה באותה התקופה תת-הסוגה חרבות וכשפים החלה בערך באותו הזמן בו יצא לאקרנים הסרט קונאן הברברי והסרט אש וקרח. במהלך העשור זכו להצלחה גם סרטי פנטזיה שמתרחשים בעולם האגדות כמו הסרט "הסיפור שלא נגמר" שיצא לאקרנים ב-1984, הסרט ליידי נץ, שיצא לאקרנים ב-1985, הסרט "הנסיכה הקסומה", שיצא לאקרנים ב-1987, והסרט "ווילו והנסיכה", שיצא לאקרנים ב-1988.
במהלך העשור החל גם הטרנד של שילוב עלילה המתרחשת בסביבה מודרנית ואפקטים מסרטי פעולה עם אלמנטים מז'אנר הפנטזיה. הסרט "צרות גדולות בצ'יינה בטאון" אשר יצא לאקרנים ב-1986 היה מהסרטים הבולטים ביותר בסגנון זה במהלך העשור והוא שילב הומור, אמנויות לחימה ופולקלור סיני ועלילת הסרט התרחשה בהווה בשכונת צ'יינה טאון בניו יורק. סרט בולט נוסף בסגנון זה היה הסרט "איש הנצח" שיצא לאקרנים ב-1986 ומתאר את שיאה של מלחמה עתיקת יומין בין לוחמים אלמותיים הנלחמים ביניהם למוות עד שיוותר רק אחד..
בנוסף, ג'ים הנסון הפיק במהלך העשור שני סרטי פנטזיה איקוניים - "הקריסטל האפל" שיצא לאקרנים ב-1982 והסרט "המבוך" שיצא לאקרנים ב-1986. כמו כן רוברט זמקיס ביים במהלך העשור את טרילוגיית סרטי "בחזרה לעתיד", אשר שילבה אלמנטים מז'אנר המדע בדיוני יחד עם אלמנטים מז'אנר הפנטזיה, וכמו גם את הסרט "מי הפליל את רוג'ר ראביט" אשר יצא לאקרנים ב-1988 והיה סרט פנטזיה קומי אפל המשלב לייב אקשן עם אנימציה.
כמו כן במהלך העשור הייאו מיאזאקי ואיסאו טקהאטה הקימו את אולפן ההנפשה היפני סטודיו ג'יבלי אשר הפיק במהלך העשור שלושה סרטי פנטזיה מונפשים פורצי דרך וקסומים - "הנסיכה מעמק הרוחות" שיצא לאקרנים בשנת 1984, "הטירה המרחפת" שיצא לאקרנים בשנת 1986, והסרט "השכן הקסום שלי טוטורו" שיצא לאקרנים בשנת 1988. סרטי הפנטזיה הראשונים שהפיק סטודיו ג'יבלי אשר זכו להצלחה עצומה, סייעו לבסס את המוניטין של אולפן ההנפשה כמוביל בתחום הפקת סרטי פנטזיה מונפשים, והצלחתם תרמה לכך שסטודיו ג'יבלי יפיק בעשורים קליאסיקות רבות ועטורות שבחים בז'אנר.
סרטי פנטזיה בולטים נוספים שיצאו במהלך העשור כוללים בין היתר את:
גרמלינס (1984)
הקדירה השחורה (1985)
נווט מכוכב אחר (1986)
שליטי היקום (1987)
המכשפות מאיסטוויק (1987)
ביטלג'וס (1987)
ביג (1988)
ההרפתקה המצוינת של ביל וטד (1989)
הסרט השני והשלישי בטרילוגיית סרטי מלחמת הכוכבים המקורית
שתי הסרטים הראשונים בסדרת סרטי מכסחי השדים
בחזרה לארץ עוץ (1985)
חלומות צעירים (1985)
היסטוריה > שנות ה-90 של המאה ה-20

בעשור זה בלט במיוחד הרנסאנס של דיסני, אשר במסגרתו אולפני וולט דיסני הפיקו סרטי פנטזיה רבים בהם "אלאדין (1992), "היפה והחיה" (1991), "צעצוע של סיפור" (1995), "הרקולס" (1997), "נסיך מצרים" (1998), "צעצוע של סיפור 2" (1999), ו"פנטסיה 2000" (1999).
סרטי פנטזיה בולטים נוספים שיצאו במהלך העשור כוללים בין היתר את:
| --- | --- |
 לב הדרקון (1996)  המספריים של אדווארד (1990)  גרמלינס 2 (1990)  לקום אתמול בבוקר (1993)  הוקוס פוקוס (1993)  הוק (1991)  ג'ומנג'י (1995)  מטילדה (1996)  הנסיכה מונונוקי (1997)  המכשפות (1990)  רוח רפאים (1990):  אחרון גיבורי הפעולה (1993)  הסיוט שלפני חג המולד (1993)  האחים סופר מריו (1993)  המסכה (1994)  בייב (1995)  קספר (1995)  הרפתקאות פינוקיו (1996)  הפרופסור המפוזר (1997)  להיות ג'ון מלקוביץ' (1999)  גרין מייל (1999)
היסטוריה > העשור הראשון של המאה ה-21

במהלך העשור חלה פריחה של ממש בז'אנר בעיקר בעקבות ההצלחה העצומה של סרטי שר הטבעות והארי פוטר, אשר הובילו להפקות של עיבודים קולנועיים לספרי פנטזיה פופולריים שונים בהם בלטו במיוחד טרילוגיית סרטי נרניה, "הקוסם מארץ ים", "אראגון", "לב של דיו"(אנ') ו"מצפן הזהב"(אנ'). במהלך העשור גם טרילוגיית סרטי הפריקוול של מלחמת הכוכבים וסרטי שודדי הקאריביים זכו להצלחה ניכרת במיוחד בקופות.
סרטי פנטזיה בולטים נוספים שיצאו במהלך העשור כוללים בין היתר את:
| 0 | 1 | 2 | 3 |
| --- | --- | --- | --- |
|  פתאום 30 (2004)  שוב בן 17 (2009)  300 (2006)  אטלנטיס: האימפריה האבודה (2001)  סיפורי דגים (2003)  קורליין ודלת הקסמים (2009)  חתונת הרפאים (2005)  הסיפור המופלא של בנג'מין באטן (2008)  דוריאן גריי (2009)  שני סרטים מסדרת סרטי מבוכים ודרקונים |  קטן עליו (2003)  הקיסר נפל על הראש (2000)  מכושפת (2007)  אראגון (2006)  הגרינץ' (2000)  הטירה הנעה (2004)  מופע הפלאים של דוקטור פרנסוס (2009)  קינג קונג (2005)  סדרה של צרות (2004)  מפלצות בע"מ (2001) |  נני מקפי - קסם של אומנת (2005)  משמר לילה (2004)  המבוך של פאן (2006)  פיטר פן (2003)  המירוץ להר המכשפות (2009)  מדעי החלום (2006)  שלושת הסרטים הראשונים בסדרת סרטי שרק  המסע המופלא (2001)  אבק כוכבים (2007) |  כוכב המטמון (2002)  שתי הסרטים הראשונים בסדרת סרטי דמדומים  הלקחנים – עולמה הסודי של ארייטי (2010)  ארץ יצורי הפרא (2009)  דוני דארקו (2001)  שמש נצחית בראש צלול (2004)  אווטאר (2009)  עלילות ספיידרוויק (2008) |
היסטוריה > העשור השני של המאה ה-21

בתחילת העשור המשך הטרנד של הפקות עיבודים קולנועיים לספרות פנטזיה אשר היה פופולרי בעשור הקודם, וכמו כן במהלך העשור ההפקות של רימייקים לסרטי הפנטזיה הישנים של דיסני גם הפכו פופולריים במיוחד בהם אלאדין (2019), אליס בארץ הפלאות (2010), אליס מבעד למראה (2016), היפה והחיה (2017), כריסטופר רובין (2018), סינדרלה (2015), מליפיסנט (2014), מליפיסנט: אדונית הרשע (2019), חברי הדרקון אליוט (2016), וספר הג'ונגל (2016).
סרטי פנטזיה בולטים נוספים שיצאו במהלך העשור כוללים בין היתר את:
| 0 | 1 | 2 | 3 |
| --- | --- | --- | --- |
|  אמיצה (2012)  התנגשות הטיטאנים (2010) וסרט ההמשך שלו מ-2012, זעם הטיטאנים  סיפורי נרניה: המסע בדורך השחר (2010)  צללים אפלים (2012)  חיות הפלא: הפשעים של גרינדלוולד (2018)  חיות הפלא והיכן למצוא אותן (2016)  לשבור את הקרח (2013)  לשבור את הקרח 2 (2019)  גודזילה: מלך המפלצות (2019)  צמרמורת (2015)  מסעות גוליבר (2010)  בני אלמוות (2011) |  הארי פוטר ואוצרות המוות - חלק 1 (2010)  הארי פוטר ואוצרות המוות - חלק 2 (2011)  טרילוגיית סרטי הדרקון הראשון שלי  אל תוך היער (2014)  ג'ק צייד הענקים (2013)  ג'ון קרטר (2012)  חיי פיי (2012)  מרי פופינס חוזרת (2018)  מראה מראה: הסיפור האמיתי (2012)  המעון של מיס פרגרין לילדים משונים (2016)  התחלה (2010)  ארץ אוז (2013) |  הדוב פדינגטון (2014)  פן (2015)  פרסי ג'קסון וים המפלצות (2013)  פרסי ג'קסון וגנב הברק (2010)  הנסיך הפרסי: חולות הזמן (2010)  החתול של שרק (2011)  האקסים של החברה שלי (2010)  שלגייה והצייד (2012)  סאקר פאנץ' (2011)  העי"ג (2016)  קרימזון פיק (2015)  איירבנדר (2010) |  טרילוגיית סרטי ההוביט  הלורקס (2012)  טרולים (2016)  צורת המים (2017)  שוליית המכשף (2010)  הלקחנים – עולמה הסודי של ארייטי (2010)  שרק לנצח (2010)  וורקראפט: ההתחלה (2016)  קונג: אי הגולגולת (2017)  קונאן הברברי(אנ') (2011) |
היסטוריה > שנות ה-20 של המאה ה-21

אולפני הקולנוע החלו להראות עניין גובר במהלך העשור בהפקת סרטי פנטזיה המבוססים על משחקי וידאו - במיוחד בעקבות ההצלחה של הסרטים "סוניק – הסרט" ו"האחים סופר מריו - הסרט".
סרטי פנטזיה בולטים נוספים שיצאו במהלך העשור כוללים בין היתר את:
| 0 | 1 | 2 |
| --- | --- | --- |
|  דוליטל (2020)  מבוכים ודרקונים: כבוד בין גנבים (2023)  אנקאנטו (2021)  חיות הפלא: הסודות של דמבלדור (2022)  אי האשליות (2020)  המכשפות (2020) |  מוליכי הזאבים (2020)  ארטמיס פאול (2020)  לוקה (2021)  אדומה אש (2022)  בת הים הקטנה (2023)  המשאלה (2023) |  וונקה (2023)  גודזילה נגד קונג (2021)  גודזילה מינוס אחד (2023)  אווטאר: דרכם של המים (2022) |
הערות שוליים

↑  Fantasy Films, www.filmsite.org
| --- | --- |
בקרת זהויות :  NLI: 987007567846505171  GND: 4126326-1  LCCN: sh85047142  LNB: 000341479  NKC: ph198692 
הקוסם מארץ עוץ (1939)
דגם של הוגוורטס מתוך סדרת סרטי הארי פוטר
טסית דם

| --- | --- |

מימין לשמאל: תא דם לבן, טסית דם ותא דם אדום. צולם באמצעות מיקרוסקופ אלקטרונים סורק (SEM)
 שיוך:  דם 
 התפתחות מתוך:  מגקריוציט 
 תיאור ב:  המילון האנציקלופדי הקטן ברוקהאוס ואפרון 
 מזהים
 FMA:  62851 
 קוד MeSH:  A11.118.188 
 מזהה MeSH:  D001792 
 מערכת השפה הרפואית המאוחדת:  C0005821 
 
טַסִּית דָּם (בלועזית: platelet או thrombocyte בבע״ח שאינם יונקים) היא תא חסר גרעין (ביונקים) והקטן ביותר בזרם הדם.  לטסית הדם צורה דיסקואידית בקוטר  של כ-3 מיקרון. התפקיד העיקרי של הטסיות הוא בתהליך קרישת הדם, תהליך שבו משתתפים גם חלבונים בפלסמת הדם ונקראים  גורמי קרישה, ותאים בדופן כלי הדם. תפקיד משני לטסיות בעירור תהליכים דלקתיים סביב תאי דופן כלי הדם. הטסיות מצטברות במקום בו כלי הדם נפגע, סותמות את החור כמו "פקק" (מבנה הקרוי ״פקק המוסטטי״), ומפרישות גורמי גדילה המעודדים  ריפוי פצעים.
מחלות קרישה מסוימות תלויות בטסיות ותפקודן. לדוגמה מחלות הנובעות ממבנה לא תקין, מהרס או מקצב ייצור לקוי של טסיות הדם, עלולות להתבטא בקרישה מואטת. יתר טסיות עלול להתבטא בקרישה מוגברת, ועקב כך לחסימה לא רצויה של כלי דם, למשל אוטם שריר הלב או אוטם מוחי.
במקרה של מיעוט טסיות דם או אי תפקוד שלהן, ניתן לתת עירוי טסיות דם. טסיות דם נשמרות בבנק הדם למשך שבוע בטמפרטורת החדר בטלטול. ניתן לתת עירוי מתורם יחיד או מנה של 6 תורמים שונים.
פיזיולוגיה > ייצור טסיות הדם בגוף

טסיות הדם נוצרות במח העצם כמו שאר תאי הדם: כדוריות הדם האדומות ותאי הדם הלבנים. הטסיות עצמן נוצרות מתאי ענק במח העצם הנקראים מגהקריוציטים, בתהליך מיוחד שבו המגהקריוציטים מייצרים שלוחות פלזמטיות שבקצותן מתארגנות הטסיות. המבנה מכונה קדם-טסיות (proplatelets).
ריכוז הטסיות בדם נע בין 150,000 ל-400,000 טסיות למיקרוליטר (מילימטר מעוקב) דם. ייצור הטסיות מואץ על ידי תרומבופויאטין, הורמון המופרש בעיקר על ידי הכבד, שנקשר לטסיות בזרם הדם.
פיזיולוגיה > מחזור חיים

אורך חיי הטסיות נע בין שבוע ל-10 ימים. בתום תקופה זו, הטסיות מפורקות על ידי הטחול. לכן, פגיעה בתפקוד הטחול עלולה לגרום לעלייה בכמות הטסיות בדם, בעוד שפעילות יתר של הטחול (היפרספלניזם), (המתרחשת, למשל, במחלת גושה ובלוקמיה), יכולה להביא לסילוק מוגבר של הטסיות ולרמות נמוכות (תרומבוציטופניה) שלהן בספירת הדם.
תפקוד

טסיות הדם מופעלות כאשר הן באות במגע עם חומר מפעיל. חומרים עיקריים שיכולים לגרום להפעלה של טסיות דם הם:
קולגן, שנחשף כתוצאה מפגיעה בתאי האנדותל של דפנות כלי הדם
טרומבין
ADP
רצפטורים המבוטאים על-גבי תאי דם לבנים
כתוצאה מההפעלה, טסיות הדם מפרישות חומרים כמו ADP ותרומבקסן, שמפעילים טסיות דם נוספות. ההפעלה גורמת
גם להעברה של פוספוליפידים טעונים שלילית מהצד הפנימי לצד החיצוני של ממברנת הטסית (תנועת flip-flop), שיוצרים סביבה הנחוצה לפעילות פקטורי הקרישה.  טסיות הדם נצמדות אחת לשנייה בעזרת חלבון הפיברינוגן, המשמש כגשר בין טסיות שכנות, וכך נוצר מעין "פקק". בזמן שפעול הטסיות, ריכוזי המיוזין והאקטין הגבוהים שבשלד התוך-תאי עוברים שפעול שגורם לשינוי צורה של הטסית, השתטחות שלה, והתכווצות הקריש לאחר שנוצר.
רמות חריגות של טסיות דם ומחלות

בספירת דם, הרמות התקינות של הטסיות הן בין 150,000 ל-450,000 טסיות לכל מיקרוליטר (מילימטר מעוקב) של דם. אצל 95% מהאנשים הבריאים, רמת טסיות הדם תימצא בטווח זה. אומנם ייתכן שאצל אדם בריא רמת הטסיות תחרוג מטווח זה, אך החריגה יכולה גם להצביע על מצב של מחלה.
רמות נמוכות באופן חריג של טסיות דם (תרומבוציטופניה) קשורות לבעיה בייצור טסיות,  הרס מוגבר של הטסיות (ייצור נוגדנים עצמיים נוגדי טסיות), צריכה מוגברת של טסיות עקב דימומים, הרס טסיות בטחול מוגדל או מחלות גנטיות.
בדרך כלל ירידה ברמת הטסיות לא תגרום תסמינים ותתגלה במקרה בספירת דם, אך מתחת ל-50,000 טסיות למיקרוליטר יכולים להופיע שטפי דם תת-עוריים, ונטייה לדימום מוגבר בזמן חבלה, ומתחת ל-10,000 עלולים להופיע דימומים פנימיים.
מתחת ל-5,000 (מצב נדיר בדרך כלל) הסכנה לדימום פנימי ספונטני גבוהה מאוד ודרוש טיפול מיידי, עירוי של טסיות או טיפול נגד נוגדנים ההורסים את הטסיות כמו קורטיזון או עירוי של IVIG לווריד.
רמות גבוהות באופן חריג של הטסיות (תרומבוציטוזיס) יכולות לנבוע ממגוון מחלות, כגון זיהומים, מחלות דלקתיות, ומחלות טרום סרטניות. ברמה גבוהה מאוד של טסיות הדם עלולים להיווצר קרישי דם באופן ספונטני בגוף.
לרוב, מצב זה נגרם ברמת טסיות מעל 1,000,000 (מיליון) למיקרוליטר, רמה שבדרך כלל נובעת ממחלה ספציפית ונדירה של מח העצם הנקראת תרומבוציטוזיס ראשוני.
ירידה בתפקוד הטסיות יכולה לנבוע מטיפול תרופתי (למשל אספירין ופלאביקס, המיועדים למעשה להפחית את תפקוד הטסיות על מנת למנוע קרישת יתר), או ממחלות גנטיות.
הטיפול ברמות נמוכות של טסיות כולל לרוב מעקב אחר רמתן בדם, טיפול בגורם לירידה ברמתן, הפסקת תרופות הפוגעות בייצור הטסיות, ובמקרים מיוחדים עירוי דם – כאשר הספירה היא מתחת ל-5,000 טסיות למילימטר מעוקב, במצב שבו נגרמה חבלה חמורה לגוף או לפני ניתוח שקיימת בו סכנה לדימום.
היסטוריה

על פי אחת הגרסאות, הראשון שתיאר את טסיות הדם היה הרופא הגרמני מקס שולצה (אנ'). הוא תיאר ב-1865 את הטסיות כתאים הקטנים בהרבה מתאי הדם האדומים, שמשתתפים לעיתים ביצירה של חומר פיברילי. בהתבסס על ממצאים אלה, ג'וליו ביצוזרו (אנ'), שחקר את זרימת הדם בדו-חיים, צפה לראשונה ב-1881 במיקרוסקופ בהצטברות של תאים אלה באתרים של פגיעה בצינורות הדם, וביצירה של קרישי דם. תצפיות אלה אישרו את תפקידן של הטסיות בתהליך הקרישה.
ראו גם

CITP
עירוי טסיות דם
הערות שוליים

↑  A. V. Hoffbrand, Hoffbrand's essential haematology, Seventh edition, Chichester, West Sussex: WILLEY Blackwell, 2016, ISBN 978-1-118-40867-4
| תאי דם |
| --- | --- | --- |
| תאי דם אדומים | אריתרוציטים • רטיקולוציטים | תא דם |
| תאי דם לבנים | נויטרופילים • אאוזינופילים • באזופילים • מקרופאגים • לימפוציטים • מונוציטים • פגוציטים | תא דם |
| ראו גם | טסיות דם • פלזמה • דם • מחזור הדם | תא דם |
| --- | --- |
בקרת זהויות :  NLI: 987007282675305171  BnF: cb11949167d (data)  GND: 4059964-4  LCCN: sh85015006  LNB: 000281857  NDL: 00565651  NKC: ph126755
דרך המשי

ערך זה עוסק בדרך המסחר ההיסטורית מאסיה לאירופה. אם התכוונתם לאלבומה של המוזיקאית יהודית רביץ, ראו .
מסעות ג'אנג צ'יאן "אבי דרך המשי"
| --- | --- |

מראה בטיין שאן, עמק - קארקול
 מיקום
 מדינה:  הרפובליקה העממית של סין הרפובליקה העממית של סין  קזחסטן קזחסטן  קירגיזסטן קירגיזסטן טג'יקיסטן טג'יקיסטן  טורקמניסטן טורקמניסטן  אוזבקיסטן אוזבקיסטן
 
 
 
דרך המשי (בסינית מסורתית: 絲綢之路; בסינית פשוטה: 丝绸之路; בפרסית: راه ابریشم) היא סדרה של דרכים יבשתיות וימיות אשר קישרו בין צ'אנג-אן בסין (שִׂי-אָן של ימינו) לבין אתרים רבים אחרים, שבהם עברו נתיבי המסחר העיקריים בין המזרח הרחוק, הודו, המזרח התיכון, צפון אפריקה ואירופה. דרך המשי הייתה רשת של נתיבי מסחר אירו-אסייתיים פעילה מהמאה השנייה לפני הספירה עד אמצע המאה החמש-עשרה, משתרעת על למעלה מ-6,400 ק"מ אשר מילאה תפקיד מרכזי בהתפתחות אינטראקציות כלכליות, תרבותיות, פוליטיות ודתיות בין העולם המזרחי והעולם המערבי. השם "דרך המשי" נטבע לראשונה בסוף המאה ה-19, אבל כמה היסטוריונים מהמאה ה-20 וה-21 מעדיפים את המונח נתיבי משי, בטענה שהוא מתאר בצורה מדויקת יותר את הרשת הסבוכה של נתיבי יבשה וים המחברים את מרכז, מזרח, דרום, דרום מזרח ומערב אסיה, כמו גם מזרח אפריקה ודרום אירופה.
מקור השם

מקור השם דרך המשי נבע מהמסחר הרווחי ביותר של טקסטיל משי שיוצר בעיקר בסין. הרשת החלה עם התרחבות שושלת האן ששלטה 400 שנה, (בין 226 שנה לפני הספירה עד 220 שנה לספירה). השם נטבע על פי הביטוי הגרמני: Seidenstraße של הגאוגרף הגרמני פרדיננד פון ריכטהופן במאה ה-19, על שם המסחר במוצר סיני יוקרתי, המשי, שהובל בדרכים אלה מאז העת העתיקה. דרך המשי חדרה לתוך מרכז אסיה בסביבות 114 שנה לפני הספירה, באמצעות השליח הקיסרי הסיני ג'אנג צ'יאן המכונה עד עצם היום הזה "אבי דרך המשי". הסינים גילו עניין רב באבטחת מוצרי הסחר שלהם, והרחיבו את החומה הסינית כדי להבטיח את ההגנה על נתיב הסחר. עד המאה הראשונה לספירה, משי סיני היה מבוקש ברומא, מצרים ויוון. מצרכים רווחיים אחרים מהמזרח כללו תה, צבעים, בשמים ופורצלן. היצוא המערבי התבסס על גמלים, דבש, יין וזהב. מלבד יצירת עושר משמעותי עבור מעמדות סוחרים, ריבוי סחורות כמו נייר ואבק שריפה השפיע רבות על מסלול ההיסטוריה הפוליטית באירואסיה ומחוצה לה. הסחורות עברו אמנם מן הקצה אל הקצה של דרך המשי, אבל הסוחרים עברו בדרך כלל בקטעים ממנה. דרך המשי תרמה רבות להתפתחות האימפריה הפרסית, סין והודו.